lae GI | Health24
Posted by: Rooikop mamma | 2008/09/01
ek is besig om te kyk na die lae GI lewensstyl. ek is baie oorgewig so 40kg en my man so 20 kg. ons het ' n 2 jarerige dogtertjie, ek wil graag vir ond ' n gesonde lewenstyl uitwerk met die lae GI goed maar ek weet nie hoe nie. ek weet nie hoeveel kj ' n mens veronderstel is om in te kry per dag nie. ek wil ook graag gewig verloor so ek het hulp nodig asb. ek het nie geld om na ' n dieetkundige toe te gaan nie en sukkel al my hele lewe lank met ' n vet lyf. was nog altyd baie oorgewig. ek het al van die kosse uit die boek probeer en ons geniet dit, dis lekker en nie te moeilik nie en dit hou my versadig. ek het my suiker, insulien vlak en skuldklier laat toets als is okay. ek wil ook graag weer swanger raak en wil weet of swanger vroue die kos nogsteeds kan eet?
Beste Rooikop Mamma
Dit is baie belangrik om te onthou dat as jy wil gewig verloor dan moet jy nie net 'n lae-GI-dieet volg nie, maar ook 'n lae-vet-dieet. Ek is nie seker of jy dit op jou eie sal kan regkry nie en ek sal steeds voorstel dat jy en jou man wel 'n dieetkundige moet gaan sien. As julle in een van die groot stede van ons land woon, is dit miskien moontlik om 'n kliniek vir pasiënte met obesiteit by een van die regeringshospitale of akademiese hospitale by te woon sodat die dieetkundiges wat daar werk vir julle kan help met 'n lae-vet, lae-GI-dieet. Intussen kan jy kliek op 'Diet' en 'Weight loss' en 'The Glycaemic Index' en die artikels oor die GI lees. Kyk ook na die verslankingsdiëte op hierdie deel van die "Diet" Webwerf vir inligting oor laer vet inname. Dit is ook uiters belangrik dat jy en jou man soveel oefening as moontlik sal doen (bv. flink stap, swem, fietrsy, touspring, ens) vir ten minste 30 min per dag. Die lae-GI, lae-vet-dieet kan wel met sukses deur swanger vrouens gebruik word, maar liefs onder die leiding van 'n dieetkundige. Dames wat verslank behoort hul energie-inname tot 6300 kJ te beperk, terwyl mans 8400 kJ per dag moet inneem. Jou dogtertjie benodig 430 kJ per kg liggaamsgewig per dag. Weeg haar en maal dan haar gewig in kg met 430 om die hoeveelheid kJ wat sy moet inneem, te bereken.
Posted by: Leonie | 2008/09/01
Ek is nou voorbarig en chip sommer in. Lae Gi is n lewens styl en bevat nie spesiale bestandele nie. Ons is n klompie mense wat dieet en ons pos daagliks wenke ens gaan na Talk Weight Loss ons kan daar vir jou help en bemoedig.
Daar is n goeie boek geskry deur 2 SA dieetkundiges Eat Smart stay slim, dit is ook in Afrikaans, die skrywers is Liesbet Delport en Gabi Steenkamp hulle het ook 4 fantasitese resepte boeke geskryf, Eating for sustained Energy 1, 2 en 3 plus n soetgoed gebak, dit is allles in afrikaans beskikbaar